**รายงานการประชุมสภาเทศบาลตำบลมะกอกเหนือ**

**สมัยสามัญ สมัยที่ 3 ครั้งที่ 3 ประจำปี พ.ศ. ๒๕61**

**วันจันทร์ ที่ 17 กันยายน พ.ศ. ๒๕61 เวลา 09.30 น.**

 **ณ ห้องประชุมสภาเทศบาลตำบลมะกอกเหนือ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้เข้าประชุม**

|  |  |  |  |  |
| --- | --- | --- | --- | --- |
|  **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑.๒.๓.๔.๕.๖.๗.๘.๙.10.11. | นายเอกรัฐ วัชรเสรีกุลนายณรงค์ ฤทธิรัตน์นางวิภาดา วัชรเสรีกุลนายประภาศ พุทธคลิ้ง นายเฉลียว ไข่รอดนายฐิติชัย มงคลนายสุวัฒน์ ชุมชัยโยนายธนโชค ดำด้วงโรมนางอุไร ทิพย์ลักษณ์นายสัมพันธ์ สุวรรณเดชนายศราวุฒิ เอียดดำ | ประธานสภาเทศบาลรองประธานสภาเทศบาลสมาชิกสภาเทศบาล เขตที่ 1สมาชิกสภาเทศบาล เขตที่ 1สมาชิกสภาเทศบาล เขตที่ 2สมาชิกสภาเทศบาล เขตที่ 2สมาชิกสภาเทศบาล เขตที่ 2สมาชิกสภาเทศบาล เขตที่ 2สมาชิกสภาเทศบาล เขตที่ 2สมาชิกสภาเทศบาล เขตที่ 2เลขานุการสภาเทศบาล | เอกรัฐ วัชรเสรีกุลณรงค์ ฤทธิรัตน์วิภาดา วัชรเสรีกุลประภาศ พุทธคลิ้ง เฉลียว ไข่รอดฐิติชัย มงคลสุวัฒน์ ชุมชัยโยธนโชค ดำด้วงโรมอุไร ทิพย์ลักษณ์สัมพันธ์ สุวรรณเดชศราวุฒิ เอียดดำ |  |

**ผู้ไม่มาประชุม**

|  |  |  |  |
| --- | --- | --- | --- |
|  **ที่** | **ชื่อ-สกุล** | **ตำแหน่ง** | **หมายเหตุ** |
| 1. | นายเกรียงไกร เกาะทอง | สมาชิกสภาเทศบาล เขตที่ 1 | -ลา- |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
|  **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑.2.3.4.5.6.7.8.9. | นายสมยศ สยมพรนายณัฐพร สุกชุมนายธวิช ขำเพชรนางณิชชา ถาวโรจน์น.ส.เสาวลักษณ์ กลับสวัสดิ์นายอาบูต้อเหล็บ พลนุ้ยนายไตรรงค์ ชูเงิน น.ส.รัตนา หมื่นเทพนางปิยะนันท์ วิสุทธิปัญญา | รองนายกเทศมนตรีเลขานุการนายกเทศมนตรีที่ปรึกษานายกเทศมนตรีผู้อำนวยการกองคลังผู้อำนวยการกองศึกษารก.ผอ.กองช่างรก.ผอ.กองสาธารณสุขฯนักวิเคราะห์นโยบายและแผนฯนักจัดการงานทั่วไปชำนาญการ | สมยศ สยมพรณัฐพร สุกชุมธวิช ขำเพชรณิชชา ถาวโรจน์เสาวลักษณ์ กลับสวัสดิ์อาบูต้อเหล็บ พลนุ้ยไตรรงค์ ชูเงินรัตนา หมื่นเทพปิยะนันท์ วิสุทธิปัญญา |  |

/ระเบียบ.....

-๒-

**เริ่มประชุม เวลา 09.3๐ น.**

นายศราวุฒิ เอียดดำ เรียนประธานสภาเทศบาล คณะผู้บริหารและสมาชิกสภาเทศบาลทุกท่านครับ (เลขานุการสภาเทศบาล) บัดนี้ได้เวลาตามที่กำหนดประชุมและสมาชิกสภาเทศบาลครบองค์ประชุมแล้ว

ขอเรียนเชิญท่านประธานสภาเทศบาลตำบลมะกอกเหนือดำเนินการประชุมสภาเทศบาลตำบลมะกอกเหนือ ตามระเบียบวาระการประชุมต่อไป ขอเชิญครับ

นายเอกรัฐ วัชรเสรีกุล ท่านสมาชิกสภาเทศบาล คณะผู้บริหาร ผู้เข้าร่วมประชุมและพี่น้องผู้ที่สนใจ

(ประธานสภาฯ) ที่เคารพทุกท่านครับ วันนี้เป็นการประชุมสภาเทศบาลตำบลมะกอกเหนือ สมัยสามัญ สมัยที่ 3 ครั้งที่ 3 ประจำปี 2561 วันจันทร์ ที่ 17 กันยายน 2561 เมื่อที่ประชุมพร้อมและครบองค์ประชุม ผมขอเปิดและดำเนินการประชุมตามระเบียบวาระ ดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

นายเอกรัฐ วัชรเสรีกุล สำหรับวันนี้ไม่มีเรื่องอะไรที่จะแจ้งในที่ประชุมทราบนะครับ

(ประธานสภาฯ)

**ระเบียบวาระที่ 2 เรื่องรับรองรายงานการประชุมสภาเทศบาลตำบลมะกอกเหนือ**

 **สมัยสามัญ สมัยที่ 3 ครั้งที่ 2 ประจำปี พ.ศ. 2561 เมื่อวันที่ 27 สิงหาคม พ.ศ. 2561**

นายเอกรัฐ วัชรเสรีกุล ตามที่ได้มีการประชุมสภาเทศบาลตำบลมะกอกเหนือ สมัยสามัญ สมัยที่ 3

(ประธานสภาฯ) ครั้งที่ 2 ประจำปี พ.ศ. 2561 เมื่อวันที่ 27 สิงหาคม 2561 สำหรับการรับรองรายงานการประชุมในครั้งนี้ท่านสมาชิกสภาเทศบาลหรือผู้บริหารท่านใดมีความประสงค์จะแก้ไขในรายงานการประชุมในถ้อยคำของตนเองตามที่ท่านได้รับเอกสารการประชุม ซึ่งทางฝ่ายเลขาของสภาได้จัดส่งเอกสารก่อนที่จะมีการประชุมให้กับทุกท่านได้อ่านเรียบร้อยแล้วนะครับ ท่านใดจะแก้ไขรายงานการประชุม ก็ขอเชิญครับ ถ้าไม่มีสมาชิกท่านใดจะขอแก้ไขรายงานการประชุม ผมจะขอมติในที่ประชุม ท่านสมาชิกท่านใดรับรองรายงานการประชุมสภา สมัยสามัญ สมัยที่ 3 ครั้งที่ 2 เมื่อวันที่ 27 สิงหาคม 2561 โปรดยกมือครับ

**มติที่ประชุม** **รับรอง 9 เสียง**(ประธานสภางดออกเสียงและนายเกรียงไร เกาะทอง ลาประชุม)

**ระเบียบวาระที่ 3 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

นายเอกรัฐ วัชรเสรีกุล เชิญประธานคณะกรรมการแปรญัตติรายงานผลการประชุมคณะกรรมการ

(ประธานสภาฯ) แปรญัตติ เชิญครับ

นายธนโชค ดำด้วงโรม ขอบคุณครับท่านประธาน เรียนประธานสภาฯ ผู้บริหารและสมาชิกสภาทุกท่าน

(ประธานกรรมการแปรฯ) กระผมนายธนโชค ดำด้วงโรม สมาชิกสภาเทศบาล เขตที่ 2 ประธานคณะกรรมการแปรญัตติร่างเทศบัญญัติงบประมาณรายจ่ายประจำปีงบประมาณ พ.ศ. 2562 ได้ปฏิบัติหน้าที่โดยมารอรับคำแปรญัตติ เมื่อวันที่ 30 – 31 สิงหาคม พ.ศ. 2561 และวันที่ 3 กันยายน พ.ศ. 2561 เวลา 08.30 น. – 16.30 น. ปรากฏว่ามีผู้มายื่นคำแปรญัตติ จำนวน 2 ราย ดังนี้

1. นายณรงค์ ฤทธิรัตน์ สมาชิกสภาเทศบาลตำบลมะกอกเหนือ เขตที่ 1 ได้ยื่นคำแปรญัตติขอลดจำนวนเงินที่ขออนุญาตจ่าย แผนงานบริหารงานทั่วไป งานบริหารทั่วไป หมวดค่าตอบแทนใช้สอยและวัสดุ ค่าใช้สอย ประเภทรายจ่าย

/เกี่ยวเนื่อง...

-3-

เกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ ค่าใช้จ่ายเดินทางไปราชการ โดยขอลดรายจ่ายจาก 150,000 บาท คงเหลือ 70,000 บาท

2. นายฐิติชัย มงคล สมาชิกสภาเทศบาลตำบลมะกอกเหนือ เขตที่ 2 ได้ยื่นคำแปรญัตติขอลดรายจ่าย แผนงานสาธารณสุข งานบริหารทั่วไปเกี่ยวกับงานสาธารณสุข หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ เครื่องออกกำลังกายแบบลู่วิ่ง จากจำนวน 2 ตัว ลดจำนวนให้เหลือ 1 ตัวและคณะกรรมการแปรญัตติได้นัดประชุมเพื่อพิจารณาคำแปรญัตติ ในวันที่ 10 กันยายน พ.ศ. 2561 สรุปได้ว่าผู้ยื่นคำแปรญัตติ ทั้ง 2 ราย ได้ขอถอนคำแปรญัตติดังกล่าว ซึ่งได้รับความยินยอมจากคณะกรรมการแปรญัตติ ฯ ในการประชุมวันดังกล่าวและคณะกรรมการแปรญัตติได้พิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2562 โดยละเอียดแล้วไม่มีการขอแก้ไขเพิ่มเติมหรือเปลี่ยนแปลงข้อความของร่างเทศบัญญัติงบประมาณรายจ่ายประจำปีงบประมาณ พ.ศ. 2562แต่อย่างใด จึงขอส่งร่างเดิมพร้อมรายงานให้ประธานสภาเทศบาลตำบลมะกอกเหนือ เพื่อแจ้งให้สมาชิกเทศบาลตำบลมะกอกเหนือ พิจารณาในวาระที่ 2 และวาระที่ 3 ต่อไปครับ

นายเอกรัฐ วัชรเสรีกุล ตามที่ประธานคณะกรรมการแปรญัตติได้รายงานผลการประชุมให้สมาชิกสภา

(ประธานสภาฯ) ได้รับทราบโดยสรุปในภาพรวมให้สมาชิกได้เข้าใจก็คือเทศบัญญัติงบประมาณ

รายจ่ายประจำปี พ.ศ. 2562 ถือว่ายังคงร่างเดิม เพราะว่าสมาชิกที่ได้เสนอแปรญัตติได้ถอนการแปรญัตติตามที่ประธานคระกรรมการแปรญัตติได้เรียนเพื่อทราบแล้วนั้น

**ที่ประชุม รับทราบ**

**ระเบียบวาระที่ 4 เรื่องที่เสนอใหม่**

**4.1 พิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2562 (วาระที่ 2)**

นายเอกรัฐ วัชรเสรีกุล ต่อไปเป็นการพิจารณาร่างเทศบัญญัติงบประมาณรายจ่ายประจำปีงบประมาณ

(ประธานสภาฯ) พ.ศ. 2562 ในวาระที่ 2 เชิญเลขานุการสภาเทศบาลชี้แจงระเบียบให้สมาชิกได้ทราบครับ

นายศราวุฒิ เอียดดำ เรียนประธานสภา คณะผู้บริหารและสมาชิกสภาทุกท่านครับ ตามระเบียบ

(เลขานุการสภาฯ) กระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547

 (แก้ไขเพิ่มเติมถึง (ฉบับ 2) พ.ศ. 2554) ข้อ 51 ในการพิจารณาร่างข้อบัญญัติวาระที่สอง ให้ปรึกษาเรียงตามลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้วไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสำคัญที่ประชุมสภาท้องถิ่นจะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้คณะกรรมการ

/แปรญัตติ...

-4-

แปรญัตติพิจารณาใหม่ดังกล่าวแล้ว การพิจารณาเฉพาะข้อนั้นๆ เป็นอันระงับไว้ก่อน แต่ถ้าไม่เป็นการขัดข้องที่จะพิจารณาข้ออื่นๆ ต่อไป สภาท้องถิ่นอาจลงมติให้พิจารณาจนจบร่างข้อบัญญัติก็ได้ ถ้าข้อขัดแย้งหรือข้อบกพร่องตามวรรคสามเกิดขึ้นในการพิจารณารวดเดียวที่ประชุมสภาท้องถิ่นจะลงมติให้ดำเนินการ

ตามความในวรรคสามก็ได้เมื่อคณะกรรมการแปรญัตติได้ยื่นรายงานการพิจารณาข้อที่ได้ระงับไว้นั้น ตามวรรคสามแล้ว ให้ประธานสภาท้องถิ่นส่งรายงานนั้นให้แก่สมาชิกสภาท้องถิ่น ไม่น้อยกว่ายี่สิบสี่ชั่วโมงก่อนวันนัดประชุม เว้นแต่กรณีต้องพิจารณาเป็นการด่วน ในการประชุมต่อวาระที่สอง ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้นครับ

นายเอกรัฐ วัชรเสรีกุล นั้นก็คือระเบียบที่ท่านเลขานุการสภาได้แจ้งให้สมาชิกสภาเทศบาลได้ทราบ

(ประธานสภาฯ) ตามที่คณะกรรมการแปรญัตติร่างเทศบัญญัติงบประมาณรายจ่ายประจำปีงบประมาณ พ.ศ. 2562 รายงานผลการแปรญัตติให้ท่านสมาชิกฯ ทราบแล้วนั้น มีสมาชิกสภาเทศบาลเสนอขอแปรญัตติ จำนวน 2 ราย ปรากฏว่าผู้ยื่นคำแปรญัตติ ทั้ง 2 ราย ได้ขอถอนคำแปรญัตติดังกล่าวซึ่งได้รับความยินยอมจากคณะกรรมการแปรญัตติฯ ในการประชุมวันดังกล่าวและคณะกรรมแปรญัตติได้พิจารณาร่างเทศบัญญัติงบประมาณรายจ่ายประจำปีงบประมาณ พ.ศ.2562 โดยละเอียดแล้วไม่มีการขอแก้ไขเพิ่มเติมหรือเปลี่ยนแปลงข้อความของร่างเทศบัญญัติงบประมาณรายจ่ายประจำปีงบประมาณ พ.ศ. 2562 แต่อย่างใดแจ้งเพื่อทราบในที่ประชุม

**ที่ประชุม รับทราบ**

 **4.2 การพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2562 (วาระที่ 3)**

นายเอกรัฐ วัชรเสรีกุล ต่อไปเป็นการพิจารณาร่างเทศบัญญัติ วาระที่ 3 เชิญเลขานุการสภาเทศบาล

(ประธานสภาฯ) ชี้แจงระเบียบครับ

นายศราวุฒิ เอียดดำ เรียนประธานสภา คณะผู้บริหารและสมาชิกสภาทุกท่านครับ ตามระเบียบ

(เลขานุการสภาฯ) กระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2557 แก้ไขเพิ่มเติมถึง (ฉบับที่ 2 ) พ.ศ. 2554 ข้อ 52 การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร ในการพิจารณาวาระนี้ให้ที่ประชุมสภาท้องถิ่นลงมติจะให้ตราเป็นข้อบัญญัติหรือไม่ครับ

นายเอกรัฐ วัชรเสรีกุล นั้นคือข้อระเบียบที่ได้แจ้งให้สมาชิกได้เข้าใจตรงกัน เพื่อจะขออนุมัติในวาระที่ 3

(ประธานสภาฯ) ท่านใดเห็นชอบให้ตราเป็น เทศบัญญัติงบประมาณรายจ่ายประจำปีงบประมาณ พ.ศ. 2562 เพื่อเสนอผู้ว่าราชการจังหวัดพิจารณาอนุมัติ โปรดยกมือครับ

**มติที่ประชุม เห็นชอบ 9 เสียง**(ประธานสภางดออกเสียงและนายเกรียงไร เกาะทอง ลาประชุม)

**ระเบียบวาระที่ 5 เรื่องอื่น ๆ(ถ้ามี)**

นายเอกรัฐ วัชรเสรีกุล เชิญสมาชิกสภาท่านใดจะสอบถามหรือว่าพูดคุยกับฝ่ายบริหาร ขอเชิญครับ

(ประธานสภา ฯ) เชิญคุณฐิติชัย มงคล

/นายฐิติชัย....

-5-

นายฐิติชัย มงคล ขอบคุณครับท่านประธาน เทศบัญญัติงบประมาณรายจ่ายปี ๒๕๖๒ ก็ได้ผ่าน

(สมาชิกสภา เขต 2) สภาไปแล้วนะครับ แต่ก็อยากจะให้พี่น้องได้รับทราบเกี่ยวกับข้อมูลต่าง ๆ ของเทศบัญญัติ บางครั้งพ่อแม่พี่น้องก็ไม่ได้มาดูในเทศบัญญัติว่ามีอะไรบ้าง นะครับ อยากจะชี้แจงให้ได้รับรู้ว่ามีอะไรบ้าง สำหรับปี ๒๕๖๒นี้นะครับ เทศบาลของเราไม่ได้บรรจุงบหรือโครงการเกี่ยวกับโครงสร้างพื้นฐานแม้แต่ชิ้นเดียวนะครับ อาจจะขาดโอกาสไปบ้างเนื่องจากที่ไม่มีโครงการเกี่ยวกับโครงสร้างพื้นฐานเพราะว่าเทศบาลมีความจำเป็นจะต้องเอาเงินตัวนี้มาจ่ายเป็นเงินเดือนค่าจ้างสำหรับเงินเดือนเจ้าหน้าที่และพนักงานจ้างแล้วก็ค่าตอบแทนสมาชิกและผู้บริหารและก็อีกตัวหนึ่งคือเงินที่จะต้องชำระหนี้เกี่ยวกับโรงฆ่าสัตว์ที่เทศบาลได้กู้มาก็เป็นตัวเลขที่มากพอสมควรนะครับในการชำระหนี้ โดยที่รวมทั้งดอกเบี้ยด้วยนะครับ เพราะเทศบาลใช้เงินไปกับโรงฆ่าสัตว์เยอะมากจนต้องชำระหนี้ตามเงื่อนไขที่ได้ตกลงไว้กับหน่วยงานที่ทางเทศบาลกู้มาและก็รวมทั้งดอกเบี้ย ทำให้เทศบาลในปี ๒๕๖๒ ไม่มีงบเกี่ยวกับโครงสร้างพื้นฐาน โครงสร้างพื้นฐานก็คือพวกถนนหนทาง บริการต่าง ๆ ที่เกี่ยวกับความสะดวก ความปลอดภัยอะไรต่างๆ เกี่ยวกับโครงการต่างๆ ในปี ๒๕๖๒ ไม่มีเลยนะครับ ให้พี่น้องได้รับทราบไว้ล่วงหน้าเลยนะครับ เพราะว่าเทศบาลได้เอาเงินไปชำระหนี้ใช้จ่ายในโรงฆ่าสัตว์เยอะมากเพราะเทศบาลมุ่งลงทุนกับโรงฆ่าสัตว์ไว้อย่างสูงแล้วก็จำเป็นต้องชำระหนี้ตามระบบที่ได้คุยไว้กับเจ้าของเงินกู้นะครับ รวมทั้งดอกเบี้ยแต่รายจ่ายประจำคือเงินเดือนของเจ้าหน้าที่พนักงานจ้าง แล้วก็ค่าตอบแทนของผู้บริหารและก็สมาชิก อันนั้นก็เป็นรายจ่ายประจำอยู่แล้วนะครับ ที่พูดนี้ นะครับก็อยากให้พี่น้องได้รับทราบไว้ก่อนล่วงหน้าว่าปีหน้าพี่น้องจะได้ไม่ต้องถามว่าเพราะอะไรถึงได้ไม่มีการก่อสร้าง ไม่ได้มีการดำเนินการอะไร โครงการอะไรต่างๆ จะตกไปหมดเพราะว่าเทศบาลไม่มีเงินที่จะใช้จ่ายแต่ก็ไม่แน่นะครับถ้ามีเงินในช่วงปลายปีนี้ถ้าเกิดมีเงินเข้ามาก่อนที่จะสิ้นปีงบประมาณ ถ้ามีเงินเหลือเข้ามาก็สามารถดึงจากแผนสามปีมาทำให้ได้นะครับ ก็ขอชี้แจงไว้แค่นี้ให้พี่น้องได้รับทราบว่าเหตุผลที่ผมอธิบายให้ฟังนี้จะได้เข้าใจกัน บางครั้งพี่น้องไม่เห็นว่าเทศบัญญัติมีอะไรบ้างเพียงแต่ได้รับฟังว่าสมาชิกได้อนุมัติให้ตราเป็นเทศบัญญัติแล้ว แต่ก็ไม่ได้รู้ว่ามีอะไรบ้างนะครับ ขอบคุณครับ

นายเอกรัฐ วัชรเสรีกุล ครับพี่น้องคงจะสงสัยว่าทำไมที่สมาชิกได้ชี้แจงในที่ประชุม ทำไมไม่ได้ยินเสียง

(ประธานสภาฯ) ท่านนายกฯ หรือทางฝ่ายบริหารนะครับ ในการประชุมวันนี้ทางฝ่ายบริหาร นายกฯ ติดภารกิจ รองสุวิทย์ก็ติดภารกิจ แต่มีรองสมยศ สยมพร แต่ท่านนายกฯ ก็ไม่ได้มอบหมายอะไรไว้ให้กับรองนายกฯ ท่านก็ไม่สามารถชี้แจงนำเรียนในรายละเอียดต่างๆ ได้ รวมทั้งไม่สามารถที่จะตอบท่านสมาชิกได้ที่จะพูดหรือว่าจะอภิปรายอะไร เพราะระเบียบ ข้อบังคับกฎหมายไม่ได้บังคับว่าท่านนายกฯ จะต้องอยู่ในที่ประชุมด้วยทุกครั้งก็ถือว่าสิ่งที่เราคุยในที่ประชุม ให้บันทึกการประชุมไว้สมาชิกท่านอื่นมีใครจะสอบถาม เชิญคุณสัมพันธ์ สุวรรณเดช เชิญครับ

/นายสัมพันธ์...

-6-

นายสัมพันธ์ สุวรรณเดช ขอบคุณครับท่านประธาน ผมขอฝากท่านรองนายกฯสมยศ สยมพรด้วยนะครับ

(สมาชิกสภา เขต 2) เรื่องล้างคูน้ำบริเวณตลาดสดเพราะส่งกลิ่นเหม็นและก็ฝาท่อชำรุดอยู่ที่ข้างแม่ค้าขายผลไม้ ขอบคุณครับ

นายเอกรัฐ วัชรเสรีกุล ส่วนของสมาชิกที่ได้นำเรื่องราวฝากทางฝ่ายบริหารให้รองสมยศได้รับเรื่องไว้แล้ว

(ประธานสภาฯ) ประสานต่อ ท่านสมาชิกท่านอื่นมีอะไรอีกไหม เชิญคุณเฉลียว ไข่รอด เชิญครับ

นายเฉลียว ไข่รอด ขอบคุณครับท่านประธาน เรียนรองนายกฯ เพื่อนสมาชิกและเจ้าหน้าที่ทุกท่าน

(สมาชิกสภา เขต 2) ผมเฉลียว ไข่รอด สมาชิกสภา เขต ๒ ขอต่อจากคุณฐิติชัยนิดครับ เรื่องเสนอร่างเทศบัญญัติก็อนุมัติไปเรียบร้อยแล้ว แต่อยากจะคุยว่าโครงการที่พัฒนาของเราเหมือนกับที่ท่านฐิติชัยบอกว่าไม่มีในปีงบ ๒๕๖๒ เพราะเราเอาเงินไปใช้ในส่วนของโรงฆ่าสัตว์ มันจำเป็นอยู่ครับในส่วนของโรงฆ่าสัตว์เราไม่มีเงินเราต้องกู้ครับ กู้มาก็เพื่อใช้ประโยชน์กับโรงฆ่าสัตว์ โรงฆ่าสัตว์เป็นรายได้หลักของเทศบาลเรานะครับ เมื่อเรากู้มาแล้วเราก็ต้องใช้คืนเขา เทศบาลมีรายได้มาจากโรงฆ่าสัตว์ทั้งนั้นครับ ต้องขอบคุณท่านนายกฯ ที่มองเห็นถึงความสำคัญของโรงฆ่าสัตว์ ที่ได้กู้เงินมาบริหารซื้อเครื่องไม้ เครื่องมือเพื่อให้ได้ใช้สอยเป็นอย่างดี และก็ต้องขอขอบคุณพูดได้นะครับท่านอดีตผู้บริหารครั้งที่แล้วนะครับ ต้องขอขอบคุณท่านนายกอาทร นุ่มนวลที่ท่านได้มองเห็นถึงความสำคัญของโรงฆ่าสัตว์ที่ท่านได้จัดสร้างโรงฆ่าสัตว์นี้ขึ้นมา เพื่อให้พี่น้องประชาชนมีรายได้บ้างและเทศบาลก็มีรายได้จากโรงฆ่าสัตว์ ทุกๆโครงการนะครับก็เรียนพี่น้องอย่างนี้ว่าทุก ๆ โครงการที่ผ่านมาที่ทางผู้บริหารเสนอมา ดีทุกโครงการครับ ไม่ว่าโครงการกู้เงินผมก็ได้อนุมัติไปที่สร้างโรงฆ่าสัตว์เพราะมันจำเป็นจริง ๆ ครับ โครงการทุกโครงการดีทั้งนั้น แต่ว่ามันอยู่ที่งบประมาณนะครับ บางครั้งสภาก็ไม่ผ่าน งบประมาณมันสูงจนเกินไป สูงเกินความจำเป็น ยกตัวอย่างคอกพักสุกรก็ได้ต่อรองกันว่าทำอย่างไรก็ได้ให้ลดค่าใช้จ่ายลง มันไม่มีความจำเป็นที่ต้องสร้างล้านกว่าบาท ทางสภาก็ให้สร้างได้ในราคาหกแสน ตอนนี้ก็สร้างได้ในราคา หกแสนเสร็จแล้วให้พี่น้องไปดูได้เลย เงินที่เหลือเราได้มาพัฒนาในส่วนอื่น โครงการหลาย ๆ โครงการ เช่น โครงการกล้องวงจรปิดสภาก็ได้อนุมัติซื้ออุปกรณ์มาซ่อมไปแล้วฝ่ายบริหารก็ยังไม่ได้จัดซื้อจัดจ้าง ด้วยเหตุผลอะไรเราก็รู้กันอยู่กันครับ มันเกิดจากอะไร กล้องเก็บข้อมูลสภาก็ได้อนุมัติไปแล้ว แต่ทางฝ่ายบริหารก็ยังไม่ได้จัดซื้อไม่ทราบว่าเพราะอะไรมีแต่กล้องที่ติดอยู่ที่เสาไฟฟ้า สภาอนุมัติไปเป็นเดือนสองเดือนแล้วนะครับ ไม่ทราบว่ามันติดอยู่ที่อะไรครับ เรียนฝากท่านนายกด้วย ถึงไม่อยู่ก็ช่วยบอกด้วยใครบอกได้ก็ช่วยบอกช่วยจัดซื้อให้พี่น้องได้แล้ว ขอแค่นี้ครับ ขอบคุณครับ

นายเอกรัฐ วัชรเสรีกุล เชิญคุณณรงค์ ฤทธิรัตน์ เชิญครับ

(ประธานสภาฯ)

นายณรงค์ ฤทธิรัตน์ ขอบคุณครับท่านประธานครับ วันนี้ก็ถือว่าประชุมแบบเรียบร้อยไม่มีการโต้เถียง

(สมาชิกสภา เขต 2) มีการอภิปรายบอกพ่อแม่พี่น้องประชาชนที่ฟังเสียงตามสาย ในตอนนี้นะครับ สมาชิกสภาก็ได้ทำงานอย่างเต็มรูปแบบ บางครั้งก็มีการคัดค้าน บางครั้งก็มีการเห็นด้วย ไม่เห็นด้วยทำหน้าที่ของตัวเองอย่างเต็มรูปแบบในการเป็นตัวแทนของ

/พี่น้อง...

-7-

พี่น้องประชาชนที่ได้รับการเลือกตั้งเข้ามาและก็มีอีกเรื่องหนึ่งนะครับ วันนี้นายกฯ เองก็ไม่อยู่แต่พี่น้องคงอยากได้ยินเสียงเกี่ยวกับโรงฆ่าสัตว์นะครับ วันนี้ก็จะพูดถึงเรื่องโรงฆ่าสัตว์เสียเป็นส่วนใหญ่เรื่องน้ำเสียของโรงฆ่าสัตว์ เขาฝากมาจากพี่น้องนอกเขตเทศบาลจากเทศบาลตำบลบ้านสวน ในหมู่ที่ 1 มาบอกกับผมว่าท่าน สท.ช่วยหน่อย ผมว่าจะช่วยเรื่องอะไร เขาบอกว่ามีน้ำเสียจากโรงฆ่าสัตว์ปล่อยลงไปไม่ได้ผ่านบ่อบำบัดอะไร ผมก็มาคุยกับเจ้าหน้าที่ก็ให้การตอบรับไปว่า ตอนนี้กำลังอยู่ในช่วงการซ่อมแซมบ่อบำบัดนะครับ ก็เลยต้องปล่อยให้มันลงไปในลักษณะอย่างนั้น แต่บังเอิญลงไปในคลอง คลองบางมวงในตรงนั้น น้ำนี้เขียวดูไม่ได้เลย น้ำเขียวพอรับได้ แต่มันมีกลิ่น ผ่านไปผ่านมามันก็มีกลิ่น ปลานี้ตายเป็นเบือเลยนะครับ ผมเชื่อเหลือเกินว่าน้ำที่ลงไปนี้มาจากโรงฆ่าสัตว์ วันนี้ที่ผมมาพูดก็อยากให้พ่อแม่พี่น้องรับรู้ว่าพวกผมก็ทำงานให้กับพี่น้องประชาชน ให้พ่อแม่พี่น้องได้รับรู้ว่าบอก สท. มาแล้วก็มานำเรียนกับฝ่ายบริหารก็คงจะได้รับการแก้ไขในเร็วๆ นี้ ก็นำเรียนพี่น้องไปยังนอกเขตเทศบาลด้วยครับ วันก่อนท่านกำนันอนันต์ มณีประสิทธิ์ก็ไปถ่ายรูปเป็นที่เรียบร้อยแล้ว และนายกฯ ตำบลบ้านสวนท่านวิจักษณ์ อินทรสมบัติ ก็ได้ไปลงพื้นที่ก็ถือว่าตรงนั้นก็อยู่ในเขตการรับผิดชอบของเทศบาลตำบลบ้านสวนนะครับ แต่โรงฆ่าสัตว์นั้นเป็นของเทศบาลตำบลมะกอกเหนือ เราไปเช่าที่เขาอยู่นะครับ ก็ถือว่าผมได้ทำหน้าที่ของผมเป็นที่เรียบร้อยนะครับ ฝากนำเรียนไปยังคณะผู้บริหารถึงแม้ตัวนายกฯ เองจะไม่อยู่ก็ถือว่าได้นำเรียนต่อท่านรองนะครับ ขอบคุณครับ ท่านประธานครับ

นายเอกรัฐ วัชรเสรีกุล เชิญคุณฐิติชัย มงคล เชิญเลยครับ

(ประธานสภาฯ)

นายฐิติชัย มงคล ขอบคุณครับท่านประธานครับ ต่อเนื่องจากคุณเฉลียว ไข่รอด นิดหนึ่งครับ

(สมาชิกสภา เขต 2) เรื่องกล้องวงจรปิดนะครับ วันก่อนที่ท่านนายกฯ ได้เสนอต่อสภา ขอซื้อตัวบันทึกเมมโมรี่นะครับ เกี่ยวกับกล้องที่เสียอยู่ สภาก็ได้อนุมัติไปแล้ว แต่การจัดซื้อก็ยังเงียบอยู่ใช้เวลานานมาก สองเดือนกว่าแล้วนะครับ ที่ผมเป็นห่วงไม่ใช่เรื่องซื้อหรือไม่ซื้อแต่ถ้าเราปล่อยละเลยไปนาน ๆ อาจทำให้วงจรอื่นมันเสียไปด้วย เสียไปทั้งวงจรทีหลังอาจจะต้องซื้อใหม่ทั้งชุดเพราะถ้าเราทิ้งไว้อย่างนี้เราไม่ได้ใช้งานกล้องก็จะมีผลเสื่อมไปด้วยตามระยะเวลานะครับ ที่จริงสภาอนุมัติตั้งสองเดือนกว่าแล้ว น่าจะซื้อได้แล้วนะครับแต่ก็ยังเห็นเงียบอยู่ ที่ผมเป็นห่วงกลัวว่าจะกระทบกระเทือนไปทั้งวงจรของกล้องวงจรปิดที่ใช้อยู่ในปัจจุบันและก็อีกเรื่องหนึ่งเกี่ยวกับโรงฆ่าสัตว์ก็ฝากด้วย ท่านนายกฯ ไม่อยู่นะครับ ไม่แน่ใจว่า ผมก็ไม่ได้เข้าไปในโรงฆ่าสัตว์หลายวันแล้ว ก็คือหลังจากเราได้รื้อเครื่องจักรเก่า ติดตั้งเครื่องจักรใหม่แล้ว ตามที่ท่านนายกได้ขออนุมัติแล้วก็กู้เงินนี้ ผมอยากทราบว่าเครื่องจักรเก่าทั้งหมดอยู่ที่ไหนตอนนี้ วันก่อนเข้าไปก็ไม่เห็นว่าตั้งอยู่ตรงไหน ผมไม่แน่ใจว่าเครื่องจักรเก่าทั้งหมดที่รื้อออกจากโรงสัตว์มันอยู่ที่ไหน วันนี้ท่านนายกฯ ไม่อยู่ ถ้าท่านนายกฯ อยู่อาจจะได้ตอบนะครับ แต่ก็เป็นการสงสัยว่ามันหายไปไหนเพราะของที่รื้อออกมันยังใช้ได้นะครับ มันเป็นของหลวง แล้วมันหายไปไหนครับ เป็นสมบัติของเทศบาลนะครับ ผมไม่แน่ใจอยู่ตรงไหน

/วันนี้...

-8-

วันนี้ท่านนายกฯ ไม่อยู่รองก็ตอบไม่ได้นะครับเพราะว่าไม่ได้เข้าไปอยู่ในส่วนนั้นนะครับ ฝากไว้ให้ท่านนายกฯ ได้ตอบในภายหลังก็ได้นะครับ ขอบคุณครับ

นายเอกรัฐ วัชรเสรีกุล เชิญคุณธนโชค ดำด้วงโรม เชิญครับ

(ประธานสภาฯ)

คุณธนโชค ดำด้วงโรม ขอบคุณครับท่านประธาน ก็ต่อจากคุณฐิติชัย มงคล เรื่องกล้องวงจรปิดนะครับ

(สมาชิกสภา เขต 2) ในเมื่อสภาอนุมัติตัวบันทึกไปแล้ว ผมว่าน่าจะซื้อได้แล้วนะครับ เพราะว่าถ้าเกิดเหตุการณ์นั้นมาจะบอกว่า สท.ไม่ให้ซื้อไม่ได้นะครับ ถามช่างแล้วนะครับว่า กล้องทุกตัวไม่เสียมันเสียเฉพาะตัวบันทึกนะครับ เสร็จแล้ววันก่อนตัวบันทึกสภาก็ได้อนุมัติไปแล้วนะครับ ขอฝากฝ่ายบริหารด้วยครับและก็เรื่องคนทำความสะอาดบริเวณถนนหลังสถานี เพราะตอนนี้ไม่มีครับ ชาวบ้านฝากมานะครับ ฝากถามผม ผมก็ถามเจ้าหน้าที่แล้ว เจ้าหน้าที่บอกว่าตอนนี้ไม่มีคนมาสมัคร มีคนมาสมัครแล้วไม่ผ่านครับ ไม่ผ่านยังไงผมก็ไม่ทราบครับ ฝากผู้ที่เกี่ยวข้องด้วยและฝากผู้บริหารช่วยดูแลด้วยครับ เรื่องการทำความสะอาดบริเวณหลังสถานีครับและก็อีกเรื่องหนึ่งเรื่องลูกระนาดหลังสถานี ลูกนาดน่าจะทำเป็นจุดสังเกตนะครับ ให้คนรู้ คนที่เขาไม่รู้ เกิดอุบัติเหตุขึ้นหลายครั้งแล้วแต่ก็ไม่เจ็บเท่าไหร่ หลายครั้งหลายคราแล้วนะครับ เขามาบอกผม ผมซึ่งเป็นตัวแทนของชาวบ้านนะครับ อยากจะให้ทาสีก็ได้ ทำยังไงก็ได้สักกี่ร้อยเมตรก็ได้ทำให้เขารู้ว่าทางข้างหน้ามีลูกระนาด ขี่รถช้าๆ หน่อยนะครับ เพื่อความปลอดภัยของชาวบ้านนะครับ ฉะนั้นขอฝากฝ่ายบริหารนะครับและพ่อแม่พี่น้องครับ ผมทำตามหน้าที่ที่ผมเป็นตัวแทนชาวบ้านแล้ว ขอบคุณครับ

นายเอกรัฐ วัชรเสรีกุล มีสมาชิกท่านอื่นอีกไหมครับ ก็ถือว่ารองสมยศค่อยสานต่อเรื่องราวที่เพื่อน

(ประธานสภาฯ) สมาชิกได้นำเรียนต่อฝ่ายบริหาร เมื่อตะกี้ผมติดใจที่สมาชิกสภาคุณฐิติชัย มงคลได้คุยในรายละเอียดของโรงฆ่าสัตว์ ผมอยากจะเรียนถึงเจ้าหน้าที่ที่รับผิดชอบอยู่ในข้อมูลที่สมาชิกได้นำเสนอไปในเรื่องเครื่องไม้ เครื่องมือที่เป็นของเก่าที่รื้อออกนะครับ อยากจะเรียนถามเจ้าหน้าที่คุณไตรรงค์ ช่วยชี้แจงในเรื่องอุปกรณ์ได้จัดเก็บไว้ ณ จุดไหน ยังไงนะครับ เชิญชี้แจงต่อสมาชิก เชิญครับ

นายไตรรงค์ ชูเงิน เรียนท่านประธานสภาฯ และสมาชิกสภาฯ กระผมนายไตรรงค์ ชูเงิน นักวิชาการสุขาภิบาลปฏิบัติการ รักษาราชการแทนผู้อำนวยการกองสาธารณสุขและสิ่งแวดล้อม ในฐานะที่รับผิดชอบงานโรงฆ่าสัตว์ เมื่อสักครู่มีสมาชิกหลายท่านได้กล่าวถึงโรงฆ่าสัตว์ ผมขอตอบทีละประเด็นนะครับ รวมทั้งประเด็นของท่านประธานสภาฯ ที่ได้ถามเรื่องอุปกรณ์มี สท. ท่านหนึ่งกล่าวว่าโรงฆ่าสัตว์ของเราเช่าที่ดินของเทศบาลตำบลบ้านสวน ข้อเท็จจริงก็คือที่ดินของโรงฆ่าสัตว์ตรงนี้ นะครับ เป็นที่ดินที่เป็นเอกสารสิทธิ์ในชื่อของเทศบาลตำบลมะกอกเหนือนะครับ เราไม่ได้เช่าใครนะครับ ที่ดินตรงนี้เป็นของเทศบาลนะครับ ในส่วนของประเด็นน้ำเสียนะครับ จริงๆ แล้วสีเขียวๆ ที่ท่านเห็นถ้าเลียบคลองชลประทานไปน้ำจะเขียวตั้งแต่ต้นทางเลยนะครับ ส่วนหนึ่งซึ่งเกิดจากความผิดพลาดของการก่อสร้างนะครับ มีน้ำเสียจากโรงฆ่าสัตว์ของเราไหลลงสู่ลำเหมืองตรงนั้นจริงๆ ครับ ผมเจ้าหน้าที่และทางฝ่ายซีพีก็พยายามแก้ไขอยู่ ตอนนี้ปัญหาก็ทุเลาเบาบางลงไปพอสมควรแล้ว มีการซ่อมแซมท่อที่แตกจากอุบัติเหตุจากซึ่งตอนนี้

/ทางโรง...

-9-

ทางโรงฆ่าสัตว์มีการจ้างเหมาทำกำแพงรอบโรงฆ่าสัตว์อยู่นะครับ ก็มีรถแบล็กโฮไปขุดโดนท่อระบายน้ำเสียที่มาจากฝั่งซีพีมาที่บ่อน้ำเสี่ยทำให้ท่อมันพังทำให้น้ำเสียที่ฉีดล้างทางฝั่งซีพีลงมา แล้วก็น้ำเสียจากบ่อพักน้ำเสียดันขึ้นไป ถ้าเป็นน้ำเสียจากโรงฆ่าสัตว์จะมีสีแดงเลือดปนลงไป มันจะมีสีแดง ๆ อยู่ถ้าเป็นสีเขียวน่าจะไม่ใช่ของเรานะครับ แต่ก็ยอมรับนะครับว่ามีน้ำเสียจากโรงฆ่าสัตว์ไหลลงไปจริง แต่ตอนนี้ปัญหาได้ทุเลาเบาบางลงไปแล้วนะครับ เพราะเมื่อวันสองวันที่ผ่านมาเราได้ใช้อีเอ็มบอลโยนลงไปเพื่อบำบัดน้ำเสียในเบื้องต้นไปแล้วนะครับ ก็ขอชี้แจงเรื่องบ่อพักน้ำเสียของโรงฆ่าสัตว์นั้น ปกติไม่ได้ชำรุดเสียหายอะไร ส่วนที่เสียหายนั้นเป็นส่วนของท่อส่งน้ำเสียไปเข้าบ่อพักน้ำเสีย และประเด็นต่อไปเรื่องของเครื่องจักรของโรงฆ่าสัตว์ชุดเก่านะครับ ที่ท่านประธานได้นำเรียนนะครับ ตอนนี้เครื่องชุดเก่าเราได้ลากออกมา เนื่องจากตอนนี้ได้ติดตั้งเครื่องใหม่ เราเอาเครื่องจักรเก่ามาใช้ข้างนอกนะครับ เพื่อให้มีการฆ่าสัตว์อย่างต่อเนื่อง เครื่องจักรที่ใช้ข้างนอกมี ๒ เครื่องนะครับ เป็นเครื่องลวกปั่นขน จริง ๆแล้วทั้ง ๒ เครื่องเป็นเครื่องลวกปั่นขน มีเครื่องลวกปั่นขนสุกรขุนและอีกเครื่องคือ เครื่องลวกปั่นสุกรพ่อแม่พันธุ์นะครับ สำหรับเครื่องลวกปั่นขนสุกรขุนนะครับ ตอนนี้อยู่บริเวณที่เราฆ่าสัตว์ชั่วคราว ส่วนเครื่องปั่นขนสุกรพ่อแม่พันธุ์ตอนนี้ส่งซ่อมอยู่ครับ เนื่องจากว่าขาตั้งมันชำรุด แล้วก็ตัวกักน้ำมันชำรุด ก็เลยส่งซ่อมอยู่นะครับ ส่วนเครื่องจักรอื่น ตัวบอยล์เลอร์ ตัวทำความร้อน มันเสียอยู่นานแล้วมันก็ตั้งอยู่บริเวณโรงฆ่าสัตว์แหละครับ เครื่องจักรอื่นก็ไม่มีแล้วนะครับ เหล็กคาน เหล็กบีม ท่อส่ง ท่อราวกับคานไอบีม ส่วนหนึ่งกองอยู่ที่ข้างอาคารโรงฆ่าสัตว์ ฝั่งทางทิศตะวันตกครับส่วนหนึ่งกองอยู่ตรงนั้น แต่ผมก็ไม่แน่ใจว่าจะครบหรือเปล่า ไม่แน่ใจตรงนี้แต่ส่วนหนึ่งกองอยู่ตรงนั้นไปดูได้ที่โรงฆ่าสัตว์ ตัวคานเหล็กไอบีมซึ่งเป็นเหล็กที่รับน้ำหนักจากเครื่องจักรต่าง ๆ รวมทั้งราวแขวนหมูหรือที่พักสุกร ส่วนหนึ่งก็กองอยู่บริเวณอาคารของโรงฆ่าสัตว์ฝั่งทิศตะวันตกตัวบอยล์เลอร์ก็อยู่ริมรั้วทางทิศตะวันตก อีกลูกหนึ่งก็อยู่ที่บ่อพักน้ำเสียบ่อที่ 4 ก่อนที่จะลงสู่บ่อบำบัดนะครับ ส่วนเหล็กคานท่อราวจะครบหรือเปล่าผมไม่แน่ใจครับ ก็กองอยู่ตรงนั้น สามารถเข้าไปดูได้นะครับ ครบถ้วนแล้วนะครับ ขอบคุณครับ

นายเอกรัฐ วัชรเสรีกุล เจ้าหน้าที่ก็สามารถอธิบายและก็ชี้แจงให้กับสมาชิกได้เข้าใจในตรงนี้ แต่ส่วนลึก

(ประธานสภาฯ) จริงๆ แล้ว มันก็เป็นการหนักใจที่เราจะคุยและสอบถามเจ้าหน้าที่เพราะมันมีตัวที่สำคัญนั้นคือ มอเตอร์ 3 ตัวที่ว่าเป็นตัวเดินเครื่องในระบบการขับเคลื่อนหมูที่จะให้เดินไปตามรางนะครับ ตัวนั้นตอนที่ผมเข้าดูการติดตั้งก็ได้ทำการรื้อถอนออกจากชุดเก่าแล้วก็เสริมตัวใหม่เข้าไป แต่พอวันหลังผมเข้าไปดูชุดมอเตอร์ตัวนี้ไม่รู้ไปไหนแล้วนะครับ ตัวนี้ไม่ได้เสียอะไรยังใช้การได้อยู่ตามปกติ คือฝ่ายบริหารไม่อยู่ในวันนี้เราจะสอบถามกับเจ้าหน้าที่มันก็กระไรอยู่ ก็นำเรียนกับพี่น้องในส่วนสมบัติของทางราชการ ถ้าว่ามันเสียยังไงก็ต้องแจ้ง แต่อยู่ๆ ไม่รู้ว่าหายไปไหน เดี๋ยวค่อยนำเรียนต่อฝ่ายบริหารอีกครั้งหนึ่งนะครับ ก็ถือว่าไม่มีคำตอบสำหรับวันนี้ โปรดติดตามตอนต่อไป ท่านสมาชิกมีอะไรจะเพิ่มเติมอีกไหมครับก็ถือว่าเสร็จสิ้นภารกิจในการประชุมรับร่างเทศบัญญัติงบประมาณรายจ่ายประจำปีงบประมาณ พ.ศ. 2562 ก็ขอขอบคุณนะครับสมาชิก

/ฝ่ายบริหาร....

-10-

 ฝ่ายบริหาร เจ้าหน้าที่พนักงานรวมไปถึงพี่น้องประชาชนที่ได้รับฟังเสียงตามสาย ขอบคุณพี่น้องที่ได้สนใจความเคลื่อนไหวในการทำหน้าที่ของสมาชิกสภาที่ท่านได้ไว้วางใจนะครับ ในเมื่อที่ประชุมเสร็จสิ้นตามระเบียบวาระกระผมขอปิดการประชุมสภาเทศบาลตำบลมะกอกเหนือ สมัยสามัญ สมัยที่ 3 ครั้งที่ 3 ประจำปี พ.ศ. ๒๕๖๑ ขอบคุณครับ

 **ปิดประชุม เวลา ๑0.30 น.**

 (ลงชื่อ) ผู้จดรายงานการประชุม

 (นางปิยะนันท์ วิสุทธิปัญญา)

 นักจัดการงานทั่วไปชำนาญการ

(ลงชื่อ) เลขานุการสภาเทศบาล

 (นายศราวุฒิ เอียดดำ)

 ปลัดเทศบาลตำบลมะกอกเหนือ

 คณะกรรมการตรวจรายงานการประชุม ได้ตรวจรายงานการประชุมสภาเทศบาล นี้แล้ว เมื่อวันที่.........................................................

 จึงลงลายมือชื่อไว้เป็นหลักฐาน

(ลงชื่อ)..............................................ประธานกรรมการ

 (นางอุไร ทิพย์ลักษณ์)

(ลงชื่อ)..............................................กรรมการ

 (นายเกรียงไกร เกาะทอง)

(ลงชื่อ)..............................................กรรมการ

 (นางวิภาดา วัชรเสรีกุล)

สภาเทศบาลตำบลมะกอกเหนือ ได้รับรองรายงานการประชุมสภาฯ สมัยสามัญ สมัยที่ 3 ครั้งที่ 3 ประจำปี พ.ศ. 2561 นี้แล้ว เมื่อวันที่...................................

 จึงลงลายมือชื่อไว้เป็นหลักฐาน

(ลงชื่อ) ผู้รับรองรายงานการประชุม

 (นายเอกรัฐ วัชรเสรีกุล)

 ประธานสภาเทศบาลตำบลมะกอกเหนือ